
FIȘĂ DE INFORMARE A  PARTICIPANȚILOR

Titlul consultării:
„Vocea Ta Contează: Consultarea copiilor/tinerilor din serviciile rezidențiale privind condițiile de viață și pregătirea pentru viitor!”
Organizator: Direcția Generală de Asistență Socială și Protecția Copilului Sector 2, București
Responsabil de proces: 
· Nicoleta Cojocaru (Titular desemnat oficial să iti asculte opiniile si sa le colecteze );
· Adultii prezenti au rolul strict de a facilita si de a nota ce spui tu,  fara sa te intrerupa sau sa iti schimbe cuvintele.
Data: 11.09.2026 (Sesiune pilot: ~45-60 minute), h. 15.00 – 16.00
Locația:  Sediul DGASPC S2, Șos Pantelimon nr. 301
De ce organizăm această întâlnire? 
· Ne dorim ca deciziile care privesc viața ta de zi cu zi să nu fie luate doar de către adulți, ci împreună cu tine. 
Obiectivele noastre sunt:
·  Să te ascultăm: Să aflăm ce funcționează bine și ce ai schimba în viața din apartament (program, reguli, facilități, activități de timp liber).
· Să pregătim viitorul: Să identificăm de ce abilități și sprijin ai nevoie pentru când vei deveni independent (a) (de la gătit și gestionarea banilor, până la orientare în carieră).
· Să transformăm ideile în acțiuni: Să preluăm propunerile tale concrete și să le includem în raportul oficial care va ajunge la Conducerea DGASPC Sector 2 și la nivel național (ANPDCA).
Regulile noastre de bază :
Participarea este 100% voluntară: Tu alegi dacă vrei să participi. Dacă te răzgândești în orice moment, te poți retrage fără nicio problemă sau consecință.
Nu există răspunsuri greșite: Orice părere, idee sau nemulțumire este valoroasă și respectată.
Confidențialitate și Protecție (GDPR): Numele tău real NU va fi publicat. În rapoarte vom folosi doar ideile tale, menționând simplu: „Un tânăr de 15 ani a propus...”
Fără fotografii/video: În cadrul acestei întâlniri NU se vor face fotografii și NU se vor filma chipurile participanților, garantându-ți intimitatea și protecția.
Feedback garantat : Nu doar că te ascultăm, dar revenim la tine pentru a-ți arăta exact ce măsuri s-au propus și ce s-a schimbat în urma discuției noastre.
Ce materiale se vor realiza?
În urma discuției, vom redacta un Sintetizator de Idei / Raport de Consultare (exclusiv text anonim). Acest raport va fi transmis conducerii instituției și Autorității Naționale pentru Protecția Drepturilor Copilului și Adopție (ANPDCA) ca dovadă a aplicării Legii nr. 272/2004, precum si a Ordinului nr. 1541/2025.
CONSIMTAMANTUL COPILULUI / TANARULUI 
Am citit (sau mi s-a citit si explicat) aceasta fisa. Am inteles scopul intalnirii, drepturile mele si cum vor fi folosite ideile mele.
[ ] Doresc sa particip la aceasta consultare.
[ ] Am inteles ca participarea mea este voluntara si ca ideile mele vor fi anonime.
Nume si Prenume Copil: ____________________________________________________
Varsta: _____ ani
Semnatura Copil: _______________________          Data: ____/____/2026
Se confirmă informarea copilului/tânărului și asigurarea cadrului de participare voluntară.
Reprezentant legal
Semnatura:

 Data:       

Mulțumim că alegi să te implici și să faci o diferență pentru tine și colegii tăi!

